ז' חשון, תשע"ה

 12 בנובמבר, 2014

לכבוד

חה"כ יעל גרמן

שרת הבריאות

לגברתי השרה, שלומות

הנדון: **אבחון לקות למידה על ידי פסיכולוגים**

 סימוכין: מכתבינו מתאריך 29.10.14

1. בשל קולות המחאה הגוברים והולכים של ציבור הפסיכולוגים, לגבי ה"גזרות" הצפויות בנושא הנדון, החלטנו לבדוק, באופן מפורט, בלתי אמצעי ובמהירות המרבית, חוות דעתם ועמדתם בעניין.

 על כן פנינו, בסקר אינטרנטי קצר, לחברי הסתדרות הפסיכולוגים, במטרה לקבל ממקור ראשון התייחסותם המפורשת.

1. בהמשך למכתבי אלייך בנושא הנדון, מתאריך 29.10.14, אני מוצא לנכון וכחובה לשתפך ולו בתמצית ממצאי הסקר, כלהלן.
2. באורח מפתיע ומרשים כאחד, בהתייחס לזמן הקצר והדוחק שעמד לרשות המגיבים, מאות פסיכולוגים (368) חברי הפ"י השיבו לסקר זה. **הרוב המכריע של קרוב ל- 90% (87% ) הביע התנגדות חד משמעית, לדרישת התקנות הצפויות**, מטעמים שפורטו במכתבינו אנו ומטעמים נוספים.
3. מתוכם, כ- 300 פסיכולוגים הגיבו במלל מפורט והביעו חוות דעתם המנומקת, השוללת תקנות אלה.

 אנו סבורים כי בתגובות המפורטות יש מידע רב ומשמעותי ביותר שחשוב שיעמוד לנגד עינייך - גברתי השרה ולנגד

 עיניהם של העוסקים בגיבוש תקנות אלה. לכן, החלטנו לצרף אותן למכתבי זה, ללא סינון, על מנת שניתן יהיה להתרשם

 מהן באופן ישיר ואותנטי.

1. בהמשך לפנייתי הקודמת ולאור ממצאי הסקר, המדברים בעד עצמם, אני שב ומביע משאלתי- משאלתנו וציפיית הסתדרות הפסיכולוגים בישראל, שתואילי להפעיל את מלוא סמכותך והשפעתך, כדי למנוע הפגיעה הקשה הצפויה ומרחפת מעל ראשנו. הן ובעיקר להגנה על כלל הציבור בישראל והן כהגנה על ציבור הפסיכולוגים ומקצוע הפסיכולוגיה, החיוניים אף הם לטובת הכלל.

 בברכה וכבוד רב,

ד"ר מאיר נעמן, יו"ר

הסתדרות הפסיכולוגים בישראל

העתק:

 מנכ"ל משרד הבריאות, פרופ' ארנון אפק

 עוזרת שרת הבריאות, עו"ד אורית בוצר

 יו"ר מועצת הפסיכולוגים, פרופ' רחל לוי שיף

 פסיכולוגית ארצית- משרד הבריאות, גב' ימימה גולדברג

 פסיכולוגית ראשית- משרד החינוך- גב' חוה פרידמן

 היועצת המשפטית למשרד הבריאות, עו"ד מירה היבנר הראל

 לשכה משפטית משרד הבריאות, עו"ד שרונה עבר הדני